Σλοβακικές προεδρικές εκλογές 2024

Οι προεδρικές εκλογές διεξήχθησαν στη Σλοβακία τον Μάρτιο και Απρίλιο του 2024. Η εν ενεργεία πρόεδρος Ζουζάνα Τσαπούτοβα ανακοίνωσε τον Ιούνιο του 2023 ότι δεν θα διεκδικήσει δεύτερη θητεία.

Στον πρώτο γύρο, που διεξήχθη στις 23 Μαρτίου, ο Ίβαν Κόρτσοκ προηγείτο με 43% των ψήφων, ακολουθούμενος από τον Πέτερ Πελεγκρίνι με 37%. Καθώς κανένας υποψήφιος δεν εξασφάλισε την απόλυτη πλειοψηφία, προγραμματίστηκε δεύτερος γύρος μεταξύ των δύο για τις 6 Απριλίου. Ωστόσο, στον δεύτερο γύρο ο Πελεγκρίνι επικράτησε του Κόρτσοκ με 53% των ψήφων. Ορκίστηκε πρόεδρος στις 15 Ιουνίου.

Η εκλογική αναμέτρηση θεωρήθηκε ευρέως ως νίκη για τον πρωθυπουργό της Σλοβακίας Ρόμπερτ Φίτσο, καθώς εξελέγη πρόεδρος ο πολιτικός του σύμμαχος.

Εκλογικό σύστημα
Ο Πρόεδρος της Σλοβακίας εκλέγεται με την ψήφο του λαού από το 1999 για πενταετή θητεία. Ο ρόλος του είναι περιορισμένος, όμως όχι απλώς εθιμοτυπικός. Διορίζει τον Πρωθυπουργό και έχει δικαίωμα να ασκήσει βέτο σε νομοσχέδια (αν δεν έχουν επιβεβαιωθεί με πλειοψηφία των δύο τρίτων) και επίσης διορίζει τους ανώτατους δικαστές.

Η εκλογή του Προέδρου γίνεται σε δύο γύρους. Για να εκλεγεί κάποιος ή κάποια πρόεδρος, θα πρέπει να συγκεντρώσει το 50%+1 των ψήφων στον 1ο γύρο. Οι δύο πρώτοι υποψήφιοι που προηγήθηκαν στον 1ο γύρο αναμετρώνται σε έναν δεύτερο και τελικό γύρο.

Προκειμένου μια υποψηφιότητα να είναι έγκυρη, το Σύνταγμα της Σλοβακίας απαιτεί την συγκέντρωση 15.000 υπογραφών από σλοβάκους πολίτες ή την υποστήριξη των 15 από τους συνολικά 150 βουλευτές στη βουλή. Ο υποψήφιος πρέπει να έχει δικαίωμα ψήφου, να είναι πάνω από 40 ετών και να έχει παραιτηθεί από οποιοδήποτε άλλο δημόσιο αξίωμα. Το όριο θητειών του είναι μέχρι δύο προεδρικές θητείες.

 Αποτελέσματα 
+Αποτελέσματα προεδρικών εκλογών Σλοβακίας του 2024...Υποψήφιοι ΚόμματαΠρώτος γύροςΔεύτερος γύρος Ψήφοι % Ψήφοι %  Ιβάν Κορτσόκ  ΑνεξάρτητοςΥποστηριζόμενος από το Προοδευτική Σλοβακία, την Ελευθερία και Αλληλεγγύη, το Χριστιανοδημοκρατικό Κίνημα, τους Δημοκράτες, το Συντηρητικό Αστικό Κόμμα, το Modrí, Most-Híd και τους Οι Μπλε – ES. 42,52 46,88  Πέτερ Πελεγκρίνι HLAS-SDΥποστηρίχτηκε από  το SMER – σοσιαλδημοκρατία 37,03 53,12  Στέφαν Χαραμπίν Ανεξάρτητος 11,74  Κρίστιαν Φόρο MA (Ουγγρική Συμμαχία) 2,91   Ιγκόρ Μάτοβιτς Σλοβακία (πρώην OĽaNo) 2,18  Γιαν Κούμπις  Ανεξάρτητος2,04  Πάτρικ Ντουμπόβσκι Για το Λαό (ZL) 0,71  Μαριάν Κοτλέμπα Κοτλεμπιστές - Λαϊκό Κόμμα- Η Δική μας Σλοβακία  (ĽSNS) 0,57  Μίλαν Νάχλικ  Ανεξάρτητος0,14  Αντρέι Νάνκο SNS 0,08 Ρόμπερτ Σβετς Κίνημα Σλοβακικής Αναγέννησης (SHO)Ο υποψήφιος αποσύρθηκε υπέρ του Χαράμπιν, αλλά παρέμεινε στις εκλογές. 0,08 Έγκυρες ψήφοι  99,53  99,35 Άκυρα και λευκά ψηφοδέλτια  0,47  0,65 Σύνολο  100  100 Αποχή  48,10  38,88 Εγγεγραμμένοι/συμμετοχή  51,90  61,12

Σύνοψη αποτελεσμάτων δευτέρου γύρου :
Πέτερ Πελεγκρίνι (53,12 %)   Ιβάν  Κορτσόκ (46,88 %) ▲ Απόλυτη πλειοψηφία

Μετά τις εκλογές
Μετά τα αποτελέσματα, ο Πελεγκρίνι δεσμεύτηκε να είναι "πρόεδρος όλων των Σλοβάκων πολιτών" και να "στέκεται πάντα στο πλευρό της Σλοβακίας". Ο Κορτσόκ αναγνώρισε την ήττα του και συνεχάρη τον Πελεγκρίνι, ενώ παραδέχθηκε ότι ήταν "απογοητευμένος" από το εκλογικό αποτέλεσμα.

Η νίκη του Πελεγκρίνι θεωρείται από αναλυτές ως ενίσχυση της κυβέρνησης του πρωθυπουργού Ρόμπερτ Φίτσο, καθώς ο Πελεγκρίνι είχε δείξει συναίνεση στις προσπάθειες του Φίτσο να αναδιαμορφώσει το δικαστικό σύστημα —το οποίο είχε ξεκινήσει έρευνες εις βάρος μελών του κόμματος SMER— και να θέσει τη δημόσια ραδιοτηλεόραση υπό κρατικό έλεγχο, ενώ συμμερίζεται επίσης τις απόψεις του για την Ουκρανία και τις σχέσεις με τη Ρωσία.

Παραπομπές και σημειώσεις

2024
Σλοβακ